Държавен вестник, бр. 9, 2007 г., стр. 20

С Т Р .  20
Д Ъ Р Ж А В Е Н   В Е С Т Н И К
Б Р О Й  9
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА ФИНАНСИТЕ
СПОГОДБА
между правителството на Република Бълга-
рия и правителството на Република Хърватия
за взаимна помощ в митническата област
(Утвърдена с Решение № 436 от 9 юни 2006 г. на
Министерския съвет. В сила за Република Бъл-
гария от 1 януари 2007 г.)
Правителството на Република България и
правителството на Република Хърватия, нари-
чани по-нататък “договарящи страни”,
Отчитайки важността на точното определя-
не на митни сборове и други държавни взема-
ния и осигуряването на точното прилагане от
митническите администрации на специфични
мерки за забрана, ограничение и контрол;
Отчитайки, че нарушенията на митничес-
кото законодателство нанасят вреди на техни-
те икономически, търговски, фискални, общес-
твени, здравни и културни интереси;
Признавайки необходимостта от междуна-
родно сътрудничество в областта, свързана с
прилагането на техните митнически законо-
дателства;
Убедени, че действията срещу митнически-
те нарушения могат да бъдат по-ефективни чрез
тясно сътрудничество между митническите ад-
министрации, основано на взаимно договорени
правни разпоредби;
Имайки предвид Препоръката за админист-
ративна взаимопомощ и декларацията за по-
добряване на митническото сътрудничество и
административната взаимопомощ (Кипърска-
та декларация), приети съответно през декем-
ври 1953 г. и юли 2000 г. от Съвета за митничес-
ко сътрудничество, сега известен като Светов-
на митническа организация;
Имайки предвид международните конвен-
ции, съдържащи забрани, ограничения и специ-
ални мерки за контрол по отношение на специ-
фични стоки;
Имайки предвид също Всеобщата деклара-
ция за правата на човека от 1948 г.,
се споразумяха за следното:
Член 1
Дефиниции
За целите на тази спогодба:
а) “митнически орган” означава:
в Република България: Агенция “Митници”
към министъра на финансите, и в Република
Хърватия: Министерство на финансите—Управ-
ление на митниците на Република Хърватия;
б) “митническо законодателство” означа-
ва всички законови и административни раз-
поредби, приложими от която и да е от двете
митнически администрации при внасянето, из-
насянето, претоварването, транзита, склади-
рането и движението на стоки, включително
законовите и административните разпоредби,
отнасящи се до мерките за забрана, ограниче-
ние и контрол;
в) “нарушение” означава всяко нарушаване
или опит за нарушаване на митническото зако-
нодателство;
г) “информация” означава всякакви данни,
независимо дали са обработени и анализирани
или не, както и документи, доклади и други
съобщения във всякаква форма, включително
и електронна, или техните заверени или лега-
лизирани копия;
д) “длъжностно лице” означава всеки мит-
нически служител или друг правителствен пред-
ставител, назначен от един от двата митничес-
ки органа;
е) “лице” означава както физическо, така и
юридическо лице, ако от контекста не се изис-
ква друго;
ж) “лични данни” означават всякакви дан-
ни, отнасящи се до идентифицирано или подле-
жащо на идентифициране физическо лице;
з) “запитан орган” означава митническия
орган, от който се иска помощ;
и) “запитващ орган” означава митническия
орган, който иска помощ;
й) “запитана договаряща страна” означава
договарящата страна, от чийто митнически
орган се иска помощ;
к) “запитваща договаряща страна” означава
договарящата страна, чийто митнически орган
иска помощ.
Член 2
Обхват на спогодбата
1. Договарящите страни чрез техните мит-
нически органи си оказват помощ, по начин и
при условията на тази спогодба, за правилното
прилагане на митническото законодателство и
за предотвратяването, разследването и борбата
с нарушенията.
2. Всяка помощ съгласно тази спогодба се
предоставя в съответствие с националното за-
конодателство на запитаната договаряща
страна.
3. Разпоредбите на тази спогодба не дават
право на никое лице да пречи на изпълнението
на дадено искане.
Член 3
Обхват на помощта
1. Митническите органи си предоставят при
поискване или по собствена инициатива инфор-
мация, която подпомага осигуряването на пра-
вилното прилагане на митническото законода-